Neige Sinno

Neige Sinno (Vars, Alpe Garaiak, 1977ko maiatzaren 22a) libanoar jatorriko idazle eta itzultzaile frantsesa da..

 Bizitza 
Alpe Garaietan haurtzaroan eta nerabezaroan, aitaordeak behin eta berriz bortxatu zuen, 7 eta 14 urte bitartean. 2000. urtean salaketa aurkeztu zuen amarekin batera, eta hark bederatzi urteko espetxe zigorra jaso zuen....

Estatu Batuetako literaturari buruzko tesi bat defendatu zuen, L’écriture de l’inquiétude dans les nouvelles de Raymond Carver, Richard Ford et Tobias Wolff  izenekoa. Ondoren, Estatu Batuetan eta Mexikon ikasi zuen.... 

 Ibilbidea 
Edmond Baudoinekin kolaboratu zuen eta 2007an argitaratu zuen bere lehen lana, La vie des rats izeneko ipuin bilduma. Ondoren, irakurlearen figurari buruzko saiakera argitaratu zuen, Lectores entre líneas: Roberto Bolaño, Ricardo Piglia eta Sergio Pitol izenburupean (2010eko Lya Kostakowsky saria jaso zuen). Bere lehen eleberria, Le Camion, 2018an argitaratu zen. Lan horiek oharkabean pasa ziren, editore txikiek argitaratu zituztelarik..

2023an, "Tigre Triste" bere liburuak zirrara handia eragin zuen eta literatur mundua hunkitu zuen. Prentsak 2023ko literatur "errebelazio" gisa deskribatu zuen, Alice Renard eta Éric Chacourrekin batera..

Neige Sinno Prix Goncourt, Prix Médicis eta Prix Decembre sarietarako hautau zuten; gainera, Elle Grand Prix des lectrices irabazi zuen "ez-fikzio" kategorian. Horrez gain, Prix litteraire du Monde,  Prix Les Inrockuptibles, Femina Saria, Prix Blù Jean-Marc Roberts, eta 2023ko Ikasleen Concourt saria irabazi zituen Triste tigre lanagatik. Luciana Cisbanik italierara itzuli zuen eta Neri Pozza Editorek argitaratu. Era berean, Europako Strega Saria irabazi zuen eleberriak 2024an........

2025eko martxoan, Neige Sinnok La Realidad argitaratu zuen: "Haurtzarotik helduarora igarotzeari buruzko istorio zoragarri eta sakona.»Télérama aldizkariaren arabera.

2023ko azaroaren 15ean, Neige Sinno Ploërmelera joan zen "Triste Tigre" bere liburua hiriko institutu katolikoko liburutegitik kendu izanagatik protesta egiteko. Han, zera adierazi zuen: « Liburutegi batetik intzestuari buruzko liburu bat kentzea isiltasuna sustatzen duen indarkeriazko ekintza bat gehiago da. 1700 ikasle dituen bigarren hezkuntzako eskola batean, 170 neraberi eragiten die abusu horrek. Kopuru hori kezkagarria da.» 

Mexikon bizi izan zen 2005etik bere alaba eta bikotekidearekin, Guadalajara eskualdeko herri txiki batean, eta bertan literatura eskolak eman zituen. 2019tik Euskal Herrian bizi da..

 Lanak 

 Eleberriak edo ipuin laburrak 

  La Vie des rats, La Tangente, 2007, ISBN 295271181X. 
  Le Camion, Christophe Lucquin argitaletxea, 2018, 240 or. ISBN 236626125X. 
  Triste tigre, Paris, P.O.L. argitaletxea, 2023, 288 or. ISBN 2818058260
  La Realidad, Paris, P.O.L. argitaletxea, 2025, 272 or. ISBN 9782818063132. 

 Audioliburua 

 Triste Tigre, egileak irakurria, «Écoutez Lire», Gallimard, Paris, 2024, 6h  

 Miszelaneak 

 Amatlan, Edmond Baudoin, L'Association, 2009  

Neige Sinnok orrialde batzuk idatzi zituen liburu honetan, pertsonaia nagusia izateaz gain.

 Erreferentziak 

 Ikus, gainera 
 Vladimir Nabokoven Lolita
 Familia handia

 Kanpo estekak 

Kategoria:Gizabanako biziak
Kategoria:1977ko jaiotzak
Kategoria:Emakume idazleak
Kategoria:Frantziako idazleak